***Jesus Christ Superstar*** er en film fra 1973 regissert av Norman Jewison, basert på musikalen *Jesus Christ Superstar* fra 1970. Musikalen ble skrevet av Tim Rice (tekst) og Andrew Lloyd Webber (musikk).

Filmen ble nominert til Oscar i kategoriene «Beste musikk» og «Beste sang».

Handling
--------

En gruppe skuespillere reiser med buss til en ørken i Israel, for å gjenskape historien om Jesus med moderne kostymer og rekvisitter. Mens de forbereder seg og danser til filmens ouverture, vandrer Carl Anderson - allerede i karakter som Judas Iskariot - bort fra resten av gruppen. Judas er bekymret for Jesu popularitet, og frykter konsekvensene av deres voksende bevegelse. Han stiller spørsmål ved Jesu tilknytning til Maria Magdalena (som ble anklaget for å være en prostituert) og i mellomtiden er prester ved tempelet inkludert Josef Kaifas, Annas og fariseerne bekymret for at romerne ser på Jesu popularitet som et opprør - og de alle er enige om at Jesus må henrettes. Jesus besøker tempelet i Jerusalem, hvor han blir rasende når han oppdager at tempelet er fullt av pengeutlånere og kjøpmenn. Så han tvinger dem til å forlate tempelet ved å ødelegge alle bodene deres - til Judas sin forferdelse.

Samtidig som Jesus vandrer inn i ørkenen og helbreder en spedalsk koloni, går Judas til prestene og uttrykker sine bekymringer. Når prestene tilbyr ham penger for å føre dem til Jesus, avslører en konfliktfylt Judas at Jesus kommer til å være i Getsemane-hagen torsdag kveld. Apostlene samles i hagen til Det siste måltid sammen med Jesus, men han uttrykker skepsis til deres lojalitet. Han uttaler at Apostelen Peter kommer til å fornekte ham, og at Judas vil forråde ham. Til slutt går Judas sin vei, og kommer tilbake med vakter - noe som oppfyller hans svik mot Jesus. Men Peter nekter for å være sammen med Jesus, overfor andre medlemmer av befolkningen. Vaktene tar Jesus med til Kaifas, som finner ham skyldig i blasfemi.

Jesus blir deretter sendt til Pontius Pilatus, den romerske guvernøren i Judea. Men Pilatus sender Jesus til kong Herodes, som oppfordrer Jesus til å utføre mirakler for ham. Men kongen avviser Jesus som en bedrager når han nekter å vise ham mirakler. Judas blir så overveldet av sorg og anger, og han begår selvmord. Jesus blir ført tilbake til Pilatus, som tror Jesus sliter med vrangforestillinger. Han blir presset av folkemengden til å dømme Jesus til døden. Etter at Jesus blir ført opp Golgata og korsfestet, gjenforenes historiens rollebesetning - denne gangen uten kostymer, og går om bord på bussen for å reise sin vei. Barry Dennen, Yvonne Elliman og Carl Anderson er de eneste som legger merke til at Ted Neeley, som spilte rollen som Jesus, nå er savnet.

Rolleliste (utvalg)
-------------------

* Jesus: Ted Neeley
* Judas: Carl Anderson
* Peter: Paul Thomas
* Maria Magdalena: Yvonne Elliman

Referanser
----------

1. 1 2  ; besøksdato: 16. april 2016.
2. 1 2 3  ; besøksdato: 16. april 2016.
3. 1 2  ; besøksdato: 16. april 2016.
4. ↑  ; besøksdato: 16. april 2016.
5. ↑  ; besøksdato: 16. april 2016.
6. ↑  ; besøksdato: 16. april 2016.
7. ↑  ; besøksdato: 16. april 2016.
8. ↑  ; besøksdato: 16. april 2016.
9. 1 2 3 4 5 6  ; besøksdato: 16. april 2016.
10. 1 2 3 4 5 6 7 8 9 10 11 12 13 14 15 16 17 18   www.imdb.com[Hentet fra Wikidata]

Eksterne lenker
---------------

* (en) *Jesus Christ Superstar* på Internet Movie Database Rediger på Wikidata

* (no) *Jesus Christ Superstar* hos Filmfront Rediger på Wikidata

* (no) *Jesus Christ Superstar* på NRK TV Rediger på Wikidata

* (sv) *Jesus Christ Superstar* i Svensk Filmdatabas Rediger på Wikidata

* (da) *Jesus Christ Superstar* i Danmark Nationale Filminstitut Rediger på Wikidata

* (en) *Jesus Christ Superstar* på AllMovie Rediger på Wikidata

* (fr) *Jesus Christ Superstar* på Allociné Rediger på Wikidata

* (nl) *Jesus Christ Superstar* på MovieMeter Rediger på Wikidata

* (en) *Jesus Christ Superstar* på Turner Classic Movies Rediger på Wikidata

* (en) *Jesus Christ Superstar* på American Film Institute Rediger på Wikidata

|  |  |
| --- | --- |
| Oppslagsverk/autoritetsdata | LCCN **·** MusicBrainz
 |